મોંઘામોંઘા ડબ્બા, વટાણાની માત્રામાં વાપરવાની ટુથપેસ્ટ, બધું ખાઈ ખાલી પાવડરનું ડ્રીંક બનાવી વજન ઉતારવાનો ડબ્બો, આખા ઘર માટે ટોનિક આ બધ્ધું ચેઈન સીસ્ટમથી વેચાય છે. એની વેચાણ કિંમતનો દસમો ભાગ એ તેની સાચી કિમત છે. ચેઈન સીસ્ટમમાં અમુક પૈસા ભરી અમુક ડબ્બા લેવાના અને ચેઈનમાં નીચે બીજા ઉલ્લુઓ ઉમેરી માલદાર થવાના સપના બતાવવાના.એ પ્રથમ ઉલ્લુના રસોડા થી લઇ બાથરૂમ સુધી બધે જ એ પ્રોડક્ટ હોય. સગાવ્હાલા, આડોશીપાડોશીને આ “બિઝનેસ” થી ખાસ ઉલ્લુ બનાવવાના. થર્મોકોલ પર તેલનું ટીપું પાડી ઓગળતું થર્મોકોલ બતાવી કહે જોવો આ કેપ્સુલથી ચરબી આમ જ ઓગળી જાય. ટોપા! શરીરની ચરબીને આ થર્મોકોલના બંધારણમાં કોઈ ફેર જ નહીં? અને થર્મોકોલ તો પેટ્રોલથી ઓગળે તો શું પેટ્રોલ પીવાનું?